Dragi 7.d, pozdravljeni v 3. tednu šolanja na daljavo.

Upam, da ste vi in vaši najbližji dobro. Naj tako tudi ostane.

**1. PONOVITEV**

Za začetek ponovite **nepravilne glagole in besedišče** iz obeh besedil, ki ste jih prebrali v 1. in 2. tednu. Verjamem, da s tem niste imeli preveč težav. Rešitve vaj v DZ si lahko enostavno preverite tako, da greste v **iRokus** in odprete DZ na straneh 46 in 47. Spodaj v meniju je kljukica. Ko jo kliknete, se vam modro obarvano pokažejo vse rešitve in lahko preverite delo prejšnjih dveh tednov. S kodo iz DZ lahko dostopate tudi do učbenika in vseh posnetkov.

**2. PAST CONTINUOUS**

**U 64/1a**: AT THE TOWER

- Seznani se z zgodovino londonske trdnjave The Tower.

- V besedilu poišči ključne besede in osebe ter jih izpiši:

 ječa, Anne Boleyn, usmrčen ☹, Elizabeth, vladar, Jane Seymour, duh, strašiti.

- Izpiši tudi povedi, kjer se te besede pojavijo.

- Nato prepiši vprašanja iz naloge **1a** in odgovori ter reši nalogo **1b** – vse napiši v zvezek.

- Mogočno trdnjavo lahko obiščeš tukaj: <https://www.youtube.com/watch?v=tc4Me4LBuJ8>

U 64/2a: WAS HE DREAMING?

- Poslušaj in preberi pogovor.

- U 65/2b: V zvezek napiši nalogo 2b - pravilne trditve prepiši, napačne popravi.

- DZ 89, G 18a, 18b: Prepiši tabele v zvezek. Iz njih je razvidno, kako je sestavljen **Past Continuous**.

Kot vsak CONTINUOUS: BE+ glagol-ING

Se pravi, ker je PAST continuous, bomo uporabili pretekle oblike glagola BE: WAS/WERE + glagol-ING

- U 65/4a: Prepiši besedilo tako, da glagole iz oklepajev oblikuješ v čas Past Continuous. Glej primer.

**3. UTRJEVANJE**

DZ 42, 43

Izberi si vaje na: <https://interaktivne-vaje.si/anglescina/grammar_6_9r/past_continuous.html>

**4. SAMOSTOJNO PISANJE**

V tem tednu začnete s pisanjem **obnove zadnje knjige**. Tokrat jo pišete na računalnik (**Wordov dokument**), da bom vaše delo lahko prebrala. Za oddajo imate 2 tedna časa, torej **do petka, 10. 4. 2020**.

Nalogo lahko do takrat posredujete na e-naslov manca.gorup@os-cerknica.si.

**5. PREVERJANJE ZNANJA**

Do konca tedna rešite preverjanje znanja, do katerega dostopate preko povezave, ki bo objavljena v klepetalnici na EAsistentu in v spletni učilnici.

Nekateri se še vedno niste javili niti v klepetalnico na EAsistentu niti po elektronski pošti. Storite to čim prej!

Za vsa vprašanja pa veste, kje me najdete ☺

učiteljica Manca